අරුණ චන්දිමාල් යන සැකකරුවනට එසේ ඇප නියම වුණි.ඇමැතිවරයාගේ සම්බන්ධීකරණ ලේකම්වරයාට හා කේ. ඒ. අරුණ චන්දිමාල් යන සැකකරුට සෑම සිකුරාදාවකම උදේ 9 – 12 අතර කොළඹ අපරාධ කොට්ඨාසයට වාර්තා කරන ලෙසට ඇප කොන්දේසි පනවමින් මහේස්ත්‍රාත්වරයා නියෝග කෙළේය.තවද කොළඹ අපරාධ කොට්ඨාසය විසින් මෙම සිද්ධියේ දී අත්අඩංගුවට ගෙන ඇති නඩුවට අදාළ නොවන සියලු භාණ්ඩ ඒවායේ අයිතිකරුවන්හට මුදාහරින ලෙසටද මහේස්ත්‍රාත්වරයා ඊයේ (29) කොළඹ අපරාධ කොට්ඨාසයට නියෝග කෙළේය.ග්‍රෑන්ඩ්පාස් හිල් වීදියේ පදිංචි සුප්පයියා ආනන්ද කුමාර් මහතා විසින් කොළඹ අපරාධ කොට්ඨාසයේ ස්ථානාධිපතිවරයාට කළ පැමිණිල්ලක් අනුව සිදු කළ වැටලීමේ දී මෙම සැකකරුවන් අත්අඩංගුවට ගෙන තිබුණි.මෙම පුද්ගලයන්ට පැමිණීමට දුරකථන ඇමතුමක් දී ඇති පැමිණිලිකරු ඒ සමඟම ඔවුන් කප්පම් ලබා ගැනීමට පැමිණෙන බව පවසමින් පොලිසියට ද පැමිණිලි කැර ඇතැයි සිද්ධිය ඊයේ (29) අධිකරණයේ කැඳවූ අවස්ථාවේ සැකකරුවන් වෙනුවෙන් පෙනී සිටි නීතිඥ ඇන්ටන් සේනානායක මහතා පැවසීය.තවද සැකකරුවන් සුදුසු ඇපයක් මත මුදාහරින ලෙසට ද සැකකරුවන් වෙනුවෙන් පෙනී සිටි නීතිඥවරුන් අධිකරණයෙන් ඉල්ලා සිටියහ.කොළඹ අපරාධ කොට්ඨාසයේ උප පොලිස් පරීක්ෂක නුවන් සිරිපති මහතා විසින් වැඩිදුර වාර්තාවක් ඊයේ (29) අධිකරණයට ඉදිරිපත් කැර තිබුණි.කොටහේන ප්‍රදේශයේ පරණ යකඩ බඩු කඩයක් පවත්වාගෙන යන බව කියන පැමිණිලිකරුට දුරකථනය මගින් තර්ජනය කරමින් “කඩෙන් පලයන්, නැත්නම් මරණවා” “කඩේ කරන්න ඕනෑනම් ලක්ෂ 05ක් දීපන්” යනුවෙන් සති කිහිපයක සිට හඳුනන පුද්ගලයෙක් තර්ජනය කළ බවට එම ව්‍යාපාරිකයා කොළඹ අපරාධ කොට්ඨාසයට පැමිණිලි කැර තිබුණි.ව්‍යාපාරිකයාගේ එම පැමිණිල්ල අනුව ඔහුගේ කඩය හා නිවස අවට රැක සිට සිදු කළ මෙහෙයුමක දී කප්පම් ලබා ගැනීමට තැත් කළ අවස්ථාවේදීම මෙහි පළමු හා දෙවන සැකකරුවන් දෙදෙනා අත්අඩංගුවට ගෙන තිබුණු අතර ඉන් පසුව සිදු කළ පරීක්ෂණ වලදී සැකකාර පොලිස් කොස්තාපල්වරුන් දෙදෙනා අත්අඩංගුවට ගෙන තිබුණි.සිද්ධිය නැවත කැඳවීම ලබන ජූලි 01 වැනිදාට කල්තැබුණි.සැකකරුවන් වෙනුවෙන් නීතිඥ සංජය ගමගේ, සුසන්ත කුමාර, ඇන්ටන් සේනානායක, රාජිත කොඩිතුවක්කු යන මහත්වරුන් පෙනී සිටියහ.කොළඹ අපරාධ කොට්ඨාසයේ උප පොලිස් පරීක්ෂක නුවන් සිරිපති මහතා පැමිණිල්ල මෙහෙයවිය..